TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

11.számú

ALAKULÓ ÜLÉS 
JEGYZŐKÖNYV

HATÁROZATAI

75/2010./X.8./kt.határozat:

       - 2010. október 8-i alakuló ülés napirendjének elfo-





         gadása

76/2010./X.8./kt.határozat:
       - Helyi Választási Bizottság elnöke beszámolójának 
         elfogadása a 2010. október 3-i választások ered-
         ményeiről
77/2010./X.8./kt.határozat:

       - Polgármester ciklus porgramjára vonatkozó el-





         képzeléseinek elfogadása
78/2010./X.8./kt.határozat:                       - Bizottság tagjainak és elnökének nyílt szavazással





         történő megválasztásáról döntés

79/2010./X.8.//kt.határozat:

       - Személyes érintettség miatt döntéshozatalból 




         ki nem zárásról döntés (Ügyrendi Bizottság elnök-




         jelöltje és tagjelöltjei vonatkozásában)
80/2010../X.8./kt.határozat:

      - Ügyrendi Bizottság elnökének megválasztása 

81/2010./X.8./kt.határozat:

      - Ügyrendi Bizottság tagjainak megválasztása
82/2010../X.8./kt.határozat:

      - Személyes érintettség miatt döntéshozatalból való 





        kizárásról való döntés (alpolgármester jelölt)
83/2010./X.8./kt.határozat:

     -  Alpolgármester megválasztása

84/2010./X,8./kt.határozat:

     - Személyes érintett miatt döntéshozatalból való





       ki nem zárásról való döntés 

85/2010.//X.8./kt.határozat:

     - Polgármester illetményének megállapítása

86/2010./X.8.t.határozat:

     - Alpolgármester tiszteletdíjának megállapítása

87/2010./X.8./kt.határozat:

     - Megbízás adása SZMSZ felülvizsgálatára
88/2010./X.8./kt.határozat:

     - Gazdasági program elkészítésére megbízás adása

89/2010./X.8./kt.határozat:

     - Polgármester Marcali Többcélú Kistérségi Társu-





       lásban történő helyettesítése

90/2010./X.8./kt.határozat:

     - Polgármester Marcali Többcélú Kistérségi Társu-





       lás kistérségi területfejlesztési tanácsában történő




                   helyettesítésére másik község polgármesterének





       megbízása
RENDELETEI

11/2010../X.8./sz. rendelet:

     - A Szervezeti és Működési Szabályzat módosításáról
11.sz. jegyzőkönyv
J E G Y Z Ő K Ö N Y 

Készült a Tikos Községi Önkormányzat Képviselő-testületének 2010.október 8-án    8,30 órakor a Községháza épületében (Tikos, Iskola u.16.) megtartott  ALAKULÓ üléséről.

Jelen vannak:  Kónya László polgármester



Berta József képviselő

            Bogdán Géza képviselő



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző





     Gulyás Ferencné HVB elnöke

Bogdán Géza korelnök köszönti az alakuló ülésen megjelenteket, és megállapítja, hogy az alakuló ülés határozatképes, mert a megválasztott 5 települési képviselőből 5 jelen van. Az ülést megnyitja.

Felkéri Gulyás Ferencné-t a Helyi Választási Bizottság elnökét, hogy a polgármester és a megválasztott képviselők részére a megbízólevelet adja át.

Gulyás Ferencné HVB elnök:

Gratulál a polgármesternek és a képviselő-testület tagjainak, és részükre a megbízóleveleket átadja.

Bogdán Géza korelnök:

Javasolja, hogy az ülést folytatódjon a képviselők majd, utána a polgármester eskütételével.

A képviselő-testület tagjai és a polgármester az esküt letették. Az esküokmányok jelen jegyzőkönyv mellékletét képezik.

Bogdán Géza korelnök:
Tájékoztatja a testület tagjait, hogy a Szervezeti és Működési Szabályzat szerint az eskü letétele után a polgármester vezeti az ülést. Az ülés vezetését a polgármesternek átadja.

Kónya László polgármester:

Köszönti a testület ülésén megjelenteket. Javaslatot tesz a meghívóban szereplő napirendi pontok tárgyalására, kéri annak elfogadását.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

75/2010./X.8./kt.határozat:
Tikos Község Önkormányzatának Képviselő-testülete a 2010.október 8-i alakuló ülésén az alábbi napirendet tárgyalja:

Napirend:
1.) A Helyi Választási Bizottság elnökének tájékoztatója a helyi önkormányzat és helyi
kisebbségi önkormányzati választások eredményéről
Előadó: HVB elnöke

2.) A polgármester ciklusprogram vonatkozó elképzeléseinek ismertetése

Előadó: Kónya László polgármester

3.) Javaslat az SZMSZ módosítására
Előadó: Török Csilla körjegyző

      4.) Ügyrendi döntés a bizottság választásához kapcsolóan titkos vagy nyílt szavazással 

való szavazások ügyében


Előadó: Kónya László polgármester

5.) A bizottság elnökének és tagjainak megválasztása
Előadó: Kónya László polgármester

6.) Az alpolgármester megválasztása

Előadó: Kónya László polgármester

7.) Az alpolgármester eskütétele

Előadó: Kónya László polgármester

8.) A polgármester tiszteletdíjának megállapítása

Előadó: alpolgármester
9.) Alpolgármester tiszteletdíjának megállapítása

Előadó: Kónya László polgármester

10.) Megbízás adása az SZMSZ felülvizsgálatára

Előadó:  Kónya László polgármester

11.) Megbízás adása a gazdasági program kidolgozására

Előadó:  Kónya László polgármester

12.) Javaslat a többcélú kistérségi társulásban a polgármester helyettesítésére, fejlesztési tanácsban történő helyettesítésre megbízás adása másik község polgármestere részére
Előadó: Kónya László polgármester

13.)Tájékoztató vagyonnyilatkozattételi kötelezettségről
Előadó: Török Csilla körjegyző

Határidő: azonnal

Felelős: Kónya László polgármester

1.) Napirend tárgyalása
A Helyi Választási Bizottság elnökének tájékoztatója a helyi önkormányzat és helyi
kisebbségi önkormányzati választások eredményéről

Előadó: HVB elnöke

(Az írásos előterjesztés jelen jkv. mellékletét képezi.)

A képviselő-testület 5 igen szavazatal, ellenszavazat és tartózkodás nélkül meghozta az alábbi határozatát:

76/2010./X.8./kt.határozat:

Tikos Község Önkormányzatának Képviselő-testülete a Helyi Választási Bizottság elnökének tájékoztatóját a 2010.október 3-án megtartott helyi önkormányzati képviselők, polgármesterek választásán  és a kisebbségi önkormányzati választásokon elért eredményekkel kapcsolatosan megismerte, megtárgyalta, azt tudomásul veszi.

Határidő: azonnal

Felelős: Kónya László polgármester

2.) Napirend tárgyalása

A polgármester ciklusprogramra vonatkozó elképzeléseinek ismertetése:

Előadó: Kónya László polgármester

(Szóbeli előterjesztés)

Kónya László:

A 2010-2014-ig terjedő önkormányzati ciklusban az alábbaikat kívánom megvalósítani a rendelkezésre álló anyagi lehetőségek függvényében a képviselő-testület támogatásával:

· szervezeti elképzelések:
a képviselő-testület létszáma a jogszabályi előírások változásai miatt 1 fővel csökkent, jelenleg a lakosság létszámhoz viszonyítva a testületnek 5 fő tagja van. 

Az Ügyrendi Bizottságon kívül más bizottság létrehozását a képviselő-testületnek nem javasolja. 

Az igazgatási feladatait az önkormányzat továbbra is a Balatonszentgyörgy-Hollád-Tikos és Vörs Községek Körjegyzősége Hivatalával kívánja elláttatni.

A közoktatási feladatokat a társulásban fenntartott és konzorciumban felújított balatonszentgyörgyi székhelyű “Dobó István” Általános Iskola és Óvodában kívánja az önkormányzat továbbra is megoldani. 

A gyermekjóléti és családgondozói feladatok ellátása a balatonkeresztúri Alapszolgáltatási Központon keresztül történjen továbbra is társulásban

Novemberben új falugondnokot választ a község, mivel a jelenlegi falugondnok 2010. december 26.napjával öregségi nyugdíjba vonul. A falugondnoki szolgálat mobil posta mintájára működjön továbbra, házhoz menjen.

Mozgkönyvtár működik a községben, és továbbra is működjön ebben a formában. 

· gyermeknapok szervezése, karácsonyi és húsvéti kézműves foglalkozások megtartása

· nemzeti ünnepek méltó megünneplése

· községben játszótér építése, amelyre a pályázatot a LEADER-en keresztül már befogadták, mintegy 6 millió Ft-os fejlesztés lenne,

· a közmunkásokkal minél több feladatot elláttatni a községgazdálkodás területén, és kisebb fejlesztéseket is velük képzeli el megvalósítani:

· Iskola utcában járda kiépítése

· járda felújítása Béke utcában,

· Szedres út megépítése megfelelő pályázati lehetőség esetén

· jelenlegi játszótér továbbfejlesztése, sportudvar kialakítása

· faluközpont fejlesztése

· önkormányzati épület tetejének felújítása

· vizesblokk felújítása, kialakítása a melléképületben, 
· fedett közösségi tér kialakítása (gyalogos és kerékpáros turistáknak fedett hely kialakítása, turizmus fejlesztés a községben)

· község virágosítása, parkosítása

Kiemelt feladatként kell kezelni a munkahelyteremtés feltételeinek elősegítését, a jelenleg is biztosított közszolgáltatások megfelelő szinten tartását, esetleges színvonal emelését. Be kell fejezni a folyamatban lévő szennyvízcsatorna beruházást, hogy a község teljes területén működhessen a közszolgáltatás.

A képviselő-testület eddig is kiemelten kezelte az óvodai-, valamint az általános iskolai ellátását. Az elkövetkező években is társulás útján kívánja ezen feladatait ellátni. 

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

77/2010./X.8./kt.határozat:

Tikos Község Önkormányzatának Képviselő-testület a polgármester 2010-2014. közötti ciklusprogramra vonatkozó elképzeléseit megismerte, azt elfogadja.

Határidő: azonnal

Felelős: Kónya László polgármester

3.) Napirend tárgyalása

Javaslat az SZMSZ módosítására
Előadó: Török Csilla körjegyző

(A rendelettervezet jelen jkv. mellékletét képezi.)

Török Csilla:

Ismerteti a testülettel a rendelettervezetben foglaltakat, és hogy a rendelet módosítására az alakuló ülésen miért kerül sor.

A képviselő-testület 5 igen szavazattal, ellenszavazat és tartózkodás nélül az alábbi rendeletet alkotta:

11/2010./X.8./sz. rendelet 
az 5/2007./III.28./sz.rendelet
a Képviselő-testület és szervei Szervezeti és Működési Szabályzatáról módosításáról

Tikos község Önkormányzat Képviselő-testülete (a továbbiakban: Képviselő-testület) a helyi önkormányzatokról szóló – többször módosított – 1990. évi LXV. törvény 18. § (1) bekezdésében foglalt felhatalmazás alapján a következő rendeletet alkotja meg a szervezeti és működési rendjéről:

1.§.

Az 5/2007./III.28./sz. rendelet 2.§. (1)  bekezdése helyébe az alábbi rendelkezés lép:

„(1) A képviselő-testület tagjainak száma: 5 fő”

2.§.

Az 5/2007./III.28./sz. rendelet 21.§. (4) bekezdése helyébe az alábbi rendelkezés lép:

„(4) Amennyiben a polgármester az összehívási kötelezettségének nem tesz eleget, a törvény alapján azt helyettes a Somogy Megyei Közigazgatási Hivatal vezetője teszi meg.”

3.§.

Az 5/2007./III.28./sz. rendelet 23.§. bekezdése helyébe az alábbi rendelkezés lép:

„23.§.
A Somogy Megyei Közigazgatási Hivatal vezetője kezdeményezheti a képviselő-testület összehívását, valamint népi kezdeményezés is indítványozhatja.”

4.§.

Az 5/2007./III.28./sz. rendelet 30.§. (1)-(2) bekezdése helyébe az alábbi rendelkezés lép:

“(1) A képviselő-testület tagjainak választáskori létszáma: 5 fő”.

“(2) A képviselő-testület határozatképes, ha tagjai közül az ülésen legalább – a képviselőknek több mint fele, azaz – 3 fő jelen van.

5.§.

Az 5/2007./III.28./sz. Rendelet 55.§. (8) bekezdése helyébe az alábbi rendelkezés lép:

“(8) Az aláírt, mellékletekkel ellátott jegyzőkönyvet, az ülést köető tizenöt napon belül a körjegyző köteles megküldeni a Somogy Megyei Közigazgatási Hivatalnak.”

6.§.

Az 5/2007./III.28./sz. Rendelet 74.§. (2) bekezdése helyébe az alábbi rendelkezés lép:

“(2) A Somogy Megyei Közigazgatási Hivatal vezetője a megyei bíróságnál kezdeményezheti a képviselő összeférhetetlenségének kimondását, ha a képviselő-testület nem don’t az összeférhetetlenségről vagy döntése jogszabálysértő.”

7.§.

Az 5/2007./III.28./sz. Rendelet 76.§. (10) bekezdése helyébe az alábbi rendelkezés lép:

“(10) A bizottság üléséről jegyzőkönyvet kell készíteni. A jegyzőkönyvet a bizottság elnöke, valamint a körjegyző (megbízottja) írja alá. A jegyzőkönyvet az ülést követő 15 napon belül a körjegyző köteles megküldeni a Somogy Megyei Közigazgatási Hivatalnak.”

8.§.

(1)E rendelet a kihirdetése napján lép hatályba. 

(2) A rendelet  kihirdetésről a körjegyző gondoskodik az SZMSZ-ben meghatározottak szerint.

Kónya László polgármester a rendelet kihirdetésének idejére SZÜNETET rendel el.
SZ Ü N E T

A körjegyző a Szünetben a rendeletet az SZMSZ meghatározott módon, hirdetőtáblán történt kifüggesztéssel kihirdette!!!!!!!
A szünet után a képviselő-testület ülése továbbra is határozatképes, folytatódik.
4.) Napirend tárgyalása

Ügyrendi döntés a bizottság választásához kapcsolóan titkos vagy nyílt szavazással 
való szavazások ügyében

Előadó: Kónya László polgármester

(Szóbeli előterjesztés)

Kónya László:

A képviselő-testület döntési jogkörébe tartozik annak eldöntése, hogy titkos vagy nyílt szavazással dönt-e a bizottság tagjainak és elnökének megválasztásáról. Javasolja a testületnek, hogy az alakuló ülésen választandó bizottság megválasztása kérdésében nyílt szavazással döntsön.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

78/2010./X.8./kt.határozat:
Tikos Község Önkormányzatának Képviselő-testülete a bizottság tagjainak és elnökének választása során nyílt szavazással dönt.

Határidő: azonnal

Felelős: Kónya László polgármester

5.) Napirend tárgyalása

Az Ügyrendi Bizottság elnökének és tagjainak megválasztása

Előadó: Kónya László polgármester

(Szóbeli előterjesztés)

Kónya László:

Javasolja a képviselő-testületnek, hogy az SZMSZ módosításnak megfelelően válassza meg a 3 tagú Ügyrendi Bizottságot, amely  majd lebonyolítja az alpolgármester választásával kapcsolatosan a titkos szavazást is.

Az Ügyrendi Bizottság elnökének javasolja Bogdán képviselőt. Tagjainak javasolja megválasztani Berta József és Rajkai Istvánné képviselőket. Megkérdezi, hogy a jelöltséget elfogadják-e, és  a nyilvános ülésen történő tárgyaláshoz hozzájárulnak-e?
Bogdán Géza:

A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Berta József:

A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Rajkai Istvánné:

A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Kónya László:

Kéri a testület döntését arra vonatkozóan, hogy jelölteket  a szavazásból kizárják-e?
A képviselő-testület 5 igen szavazattal, ellenszavazat és  tartózkodás nélkül meghozta az alábbi határozatát:

79/2010./X.8./kt.határozat:
Tikos Község Önkormányzatának Képviselő-testülete az Ügyrendi Bizottság elnökének és tagjainak megválasztásával kapcsolatos döntések meghozatalából Bogdán Géza, Berta József és Rajkai Istvánné képviselőket nem zárja ki.

Határidő: azonnal

Felelős: Kónya László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

80/2010./X.8./kt.határozat:
Tikos Község Önkormányzatának Képviselő-testülete Bogdán Géza képviselőt az Ügyrendi Bizottság elnökének megválasztja.
Határidő: azonnal

Felelős: Kónya László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

81/2010./X.8./kt.határozat:

Tikos Község Önkormányzatának Képviselő-testülete Berta József és Rajkai Istvánné  képviselőket az  Ügyrendi Bizottság tagjainak megválasztotta.
Határidő: azonnal

Felelős: Kónya László polgármester

6.) Napirend tárgyalása

Az alpolgármester megválasztása

Előadó: Kónya László polgármester

(Szóbeli előterjesztés) 

Kónya László:

Az önkormányzati törvény 34.§.(1) bekezdés kimondja, hogy a képviselő-testület saját tagjai közül a polgármester javaslatára titkos szavazással, a képviselő-testület megbízatásának időtartamára, a polgármester helyettesítésére, munkájának segítésére alpolgármestert választhat A hatályos SZMSZ szerint a képviselő-testület 1 fő alpolgármestert választ. 
Javaslatot tesz az alpolgármester személyére. Alpolgármester Vida Józsefné képviselőt javasolja.Az alpolgármesteri tisztség betöltése társadalmi megbíztásban történik.
Vida Józsefné:
A nyilvános tárgyaláshoz hozzájárul, és bejelenti a személyes érintettségét.

A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:

82/2010./X.8./kt.határozat:
Tikos Község Önkormányzatának Képviselő-testülete a személyes érintettség okán Vida Józsefné-t a napirendi pont tárgyalásból kizárja.
Határidő: azonnal

Felelős: Kónya László polgármester

Kónya László:
Felkéri az Ügyrendi Bizottságot a titkos szavazás lebonyolítására. Ismerteti a szavazás menetét: Vida Józsefné  alpolgármesterjelölt  neve a testület döntésének megfelelően felkerül a szavazólapra. A név alatt két választási lehetőség van az “igen”- és a “nem” ezek melletti  körbe két egymást metsző vonallal lehet tenni. A szavazás titkosan történik, a kitöltött szavazólakokat az urnába kell helyezni. Az eredmény megállapítása az egyes körökbe tett jelek összeszámlálásával történik. Az alpolgármester megválasztásához az eredeti létszámhoz viszonyított minősített többség szükséges, tehát 3 képviselő igen szavazata kell.
Felkérem az Ügyrendi Bizottság elnökét, hogy a szavazólapokat készítse el, és a szünet idején ossza ki, és bonyolítsa le a titkos szavazást.

A szavazás lebonyolításának idejére SZÜNETET rendel el.

S Z Ü N E T

Szünet után a testület ülése folytatódik.

Kónya László:

Felkéri az Ügyrendi Bizottság elnökét, hogy ismertesse a titkos szavazás eredményét. (a titkos szavazásról készült jegyzőkönyv jelen jkv. mellékletét képezi.)
Bogdán Géza:

Tájékoztatja a testület tagjait, hogy a lezárt urnában 4 db szavazó lap volt. 
Érvénytelen szavazólapot a bizottság nem talált.

Vida Józsefné alpolgármester jelöltre 4 db igen szavazat szavazat volt, az alpolgármester jelölt a szavazásból a testület döntésének megfelelően ki lett zárva.
A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:
83/2010./X.8./kt.határozat:
A szavazás eredménye, hogy Tikos Község Önkormányzatának Képviselő-testülete 4 igen szavazattal  Vida Józsefné képviselőt a község társadalmi megbízatású alpolgármesterének titkos szavazással megválasztotta.
Határidő: azonnal

Felelős: Kónya László polgármester

7.) Napirend tárgyalása

Az alpolgármester eskütétele

Előadó: Kónya László polgármester

Kónya László:

Felkérem a jelenlévőket, hogy szíveskedjenek felállni. Felkéri Vida Józsefné alpolgármestert, hogy az esküt tegye le.

Vida Józsefné alpolgármester az esküt letette, az esküokmányt aláírta.

Kónya László polgármester a következő napirend tárgyalása idejére az ülés vezetését személyes érintettsége miatt Vida Józsefné alpolgármester részére átadja.

8.)Napirend tárgyalása
A polgármester tiszteletdíjának megállapítása

Előadó: Alpolgármester
(Szóbeli előterjesztés)

Kónya László:

Bejelenti a személyes érintettségét. 
A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:

84/2010./X.8./kt.határozat:

Tikos Község Önkormányzatának Képviselő-testülete Kónya László polgármestert a döntéshozatalból nem zárja ki.

Határidő: azonnal

Felelős: Kónya László polgármester

Vida Józsefné:

A polgármester e tisztségét társadalmi megbízatásuként látja el. Tiszteletdíja megállapítására az SZMSZ értelmében az Ügyrendi Bizottság tehet javaslatot. 

Az Ügyrendi Bizottság javaslata kidolgozásáig SZÜNETET rendel el.

A Bizottság tanácskozott, a szünet után a testület ülése folytatódik.

Bogdán Géza Ügyrendi Bizottság elnöke:
Tájékoztatja a testület tagjait, hogy a társadalmi megbízatású polgármester tiszteletdíjának mértéke a köztisztviselői illetmény alap, amely most 38.650- Ft, valamint  Pttv. 4.§.(1) bekezdésében meghatározott szorzó 2,5-4,5 szorzata lehet mivel 1000 fő alatti községről van szó. Kónya László polgármester az előző ciklusban is tiszteletdíjas polgármester volt, tiszteletdíja 128.800.- Ft volt. A polgármester tiszteletdíjának a választást követően megállapított összege a megválasztását megelőző polgármesteri tiszteletdíjának összegénél nem lehet kevesebb.
Az Ügyrendi Bizottság Kónya László polgármester tiszteletdíját a 36.850.- Ft köztisztviselői illetmény alap és a 4,5-es szorzó szorzataként javasolja a testületnek megállapítani 2010.év október hó 3.napjától kezdődően bruttó 173.925.- Ft-ban.
A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozat:
85/2010./X.8./kt.határozat:

Tikos Község Önkormányzatának Képviselő-testülete Kónya László társadalmi megbízatású polgármester tiszteletdíját 2010.év október hó 3.napjától kezdődően  bruttó 173.925.- Ft/hó összeg állapítja meg.

Határidő: azonnal

Felelős: Vida Józsefné alpolgármester
Vida Józsefné:
Tájékoztatja a testület tagjait, hogy Kónya László polgármester az ülés előtt írásban nem kérte az 1994.évi LXIV.törvény 18.§.(2) bekezdése szerinti költségátalány megállapítását. A fenti tv. 18.§.(1) bekezdése értelmében a polgármesternek a polgármesteri tisztsége ellátásával összefüggő, általa megelőlegezett, számlával igazolt, szükséges költségét meg kell téríteni. 

Vida Józsefné:
Az ülés vezetését visszaadja Kónya László polgármesternek.

9.) Napirend tárgyalása

Alpolgármester tiszteletdíjának megállapítása

Előadó: Kónya László polgármester

(Szóbeli előterjesztés)

Kónya László:

Tájékoztatja a képviselő-testület tagjait, hogy Vida Józsefné  alpolgármester a vele történt egyeztetés szerint a szavazás során tartózkodni fog a szavazástól személyes érintettsége miatt.
A Pttv. 4.§.(2) bekezdés a.) pontja alapján a képviselő-testület a kettőezernél kevesebb lakosú településen tiszteletdíjat állapíthat meg. Javasolja a testületnek, hogy az alpolgármester részére állapítson meg.

A tiszteletdíj mértékét úgy kell megállapítani, hogy az ne érje el a társadalmi megbízatáú alpolgámester tiszteletdíját. Mértékét a köztisztviselői illetmény alap 38.650.- Ft és a 2,5-es szorzó szorzataként javasolja megállapítani.

A képviselő-testület az alpolgármester írásban benyújtott kérésére mellőzheti a Pttv.-ben meghatározott tiszteletdíj megállapítását, illetve a Pttv.-ben foglaltaknál kisebb összegben is megállapíthatja.
Vida Józsefné:

Írásos kérelmet nyújt be a testület felé, hogy a polgármester által megtett javaslattal ellentétben a testület a tiszteletdíját bruttó 30.000.- Ft/hó összegben állapítsa meg.

Kónya László: 

Tájékoztatja a képviselő-testületet, hogy Vida Józsefné írásos kérelmet nyújtott be a testülethez, hogy részére bruttó 30.000.-  Ft/hó összegben állapítsa meg a testület. 
A képviselő-testület 4 igen szavazattal, ellenszavazat nélkül, 1 tartózkodással meghozta az alábbi határozatát:
86/2010./X.8./kt.határozat: 

Tikos Község Önkormányzatának Képviselő-testülete Vida Józsefné társadalmi megbízatású alpolgármester tiszteletdíját 2010.év október hó 3.napjától kezdődően bruttó 30.000.- Ft/hó összegben állapítja meg.
Határidő: azonnal

Felelős: Kónya László polgármester

Kónya László:

Tájékoztatja a testület tagjait, hogy Vida Józsefné  alpolgármester  nem kéri az 1994.évi LXIV.törvény 18.§.(2) bekezdése szerinti költségátalány megállapítását. A fenti tv. 18.§.(1) bekezdése értelmében a polgármesternek a polgármesteri tisztsége ellátásával összefüggő, általa megelőlegezett, számlával igazolt, szükséges költségét meg kell téríteni. 

10.) Napirend tárgyalása

Megbízás az SZMSZ felülvizsgálatára
Előadó: Kónya László polgármester

(Szóbeli előterjesztés)

Kónya László:
Az SZMSZ –ről szóló rendelet 2007 márciusában kerölt megalkotására, melyet azóta már többször módosítottak. A rendelet a mindenkori képviselő-testület és szervei működésének részletes szabályait tartalmazza. Indokoltnak tartom, hogy az új testület a saját maga által kialakítani kívánt gyakorlathoz igazítsa azt. Javasolom, hogy a testület bízza meg a körjegyzőt, hogy végezze le az SZMSZ felülvizsgálatát, és ha szükségesnek látja, az alakuló ülést követő 6 hónapon belül nyújtson be javaslatot a rendelet módosítására.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:
87/2010./X.8./kt.határozat:

Tikos Község Önkormányzatának Képviselő-testülete megbízza a körjegyzőt a Képviselő-testület és szervei Szervezeti és Működési Szabályzatáról szóló (többször módosított) 5/2007./III.28./sz. rendelet felülvizsgálatával és szükség szerint a módosításra vonatkozó rendelettervezet 6 hónapon belüli elkészítésével.
Határidő: azonnal

Felelős: 2011. április 7.

11.)Napirend tárgyalása

Megbízás adása a gazdasági program kidolgozására

Előadó: Kónya László polgármester

(Szóbeli előterjesztés)

Kónya László:

Az Ötv. 91. §-a alapján a gazdasági program a képviselő-testület megbízatásának időtartamára, vagy azt meghaladó időszakra szól. A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőségekkel összhangban, a helyi társadalmi, környezeti, gazdasági adottságok átfogó figyelembevételével - a kistérségi területfejlesztési koncepcióhoz illeszkedve - az önkormányzat által nyújtandó kötelező és önként vállalt feladatok biztosítását, fejlesztését szolgálják. A gazdasági program tartalmazza különösen: a fejlesztési elképzeléseket, a munkahelyteremtés feltételeinek elősegítését, a településfejlesztési politika, az adó politika célkitűzéseit, az egyes közszolgáltatások biztosítására, színvonalának javítására vonatkozó megoldásokat, továbbá városok esetében a befektetés támogatási politika, városüzemeltetési politika célkitűzéseit.

Az előző képviselő-testület 34/2007./III.28./ számú határozatával fogadta el az önkormányzat gazdasági programját, melyben a választási ciklus idejére határozták meg a feladatokat. Erre tekintettel  a hatályos jogszabályok szerint az új képviselő-testületnek az alakuló ülését követő hat hónapon belül új gazdasági programot kell elfogadnia. Javasolom, hogy a gazdasági program előkészítésére és 6 hónapon belüli előterjesztésére adjon megbízást a képviselő-testület.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

88/2010./X.8./kt.határozat:

Tikos Község Önkormányzatának Képviselő-testülete megbízza Kónya László polgármestert, hogy készítse el az 1990.évi LXV.tv. 91.§.-ában foglalt szempontok alapján az Önkormányzat gazdasági programját és 6 hónapon belül terjessze a testület elé tárgyalásra.
Határidő: azonnal

Felelős: Kónya László polgármester

12.) Napirend tárgyalása

Javaslat a többcélú kistérségi társulásban a polgármester helyettesítésére, fejlesztési tanácsban történő  helyettesítésre megbízás adása másik község polgármestere részére
Előadó: Kónya László polgármester

(Szóbeli előterjesztés)

Kónya László:

Tájékoztatja a testületet, hogy a Marcali Többcélú Kistérségi Társulása társulási tanácsának a polgármester a tagja, és képviseli az önkormányzatot. A helyettesítés rendjéről kellene a testület határozni. A társulási tanácsban az alpolgármester, míg a kistérségi területfejlesztési tanácsban csak egy másik polgármester képviselheti a testület által adott állandó, vagy eseti megbízással.

Javasolatot tesz, hogy a társulási tanácsban Vida Józsefné alpolgármester helyettesítse, valamint a kistérségi területfejlesztési tanácsban Nagy Lajos Balatonszentgyörgy község polgármestere.

A képviselő-testület 5 igen szavazatal, ellenszavazat és tartózkodás nélkül meghozta az alábbi határozatát:

89/2010.X.8./kt.határozat:

Tikos Község Önkormányzatának Képviselő-testülete elhatározta, hogy  a Marcali Többcélú Kistérség Társulása társulási tanácsában a polgármester akadályoztatása esetén az Önkormányzatot Vida Józsefné alpolgármester képviselje. Az adott megbízás a 2010-tól 2014-ig terjedő önkormányzati ciklus időtartamára szól.
Határidő: azonnal

Felelős: Kónya László polgármester

A képviselő-testület 5 igen szavazatal, ellenszavazat és tartózkodás nélkül meghozta az alábbi határozatát:

90/2010./X.8./kt.határozat:

Tikos Község Önkormányzatának Képviselő-testülete elhatározta, hogy a Marcali  Többcélú Kistérségi Társulás kistérségi területfejlesztési tanácsában a polgármester akadályoztatása esetén Tikos község önkormányzatát Nagy Lajos Balatonszentgyörgy község polgármestere képviselje. Az adott megbízás a 2010-tól 2014-ig terjedő önkormányzati ciklus időtartamára szól.

Határidő: azonnal

Felelős: Kónya László polgármester

13.)Napirend tárgyalása

Tájékoztató vagyonnyilatozattételi kötelezettségről

Előadó: Török Csilla körjegyző

(Szóbeli előterjesztés)

Török Csilla:

Tájékoztatom a testület tagjait az alábbiakról. A polgármesternek a megválasztását követő 30 napon belül, az képviselőknek a megbízólevelük átvételétől számított 30 napon belül tehetnek eleget a hatályos jogszabályok értelmében a vagyonnyilatkozat tételének.

A polgármester és a képviselők vagyonnyilatkozatai  nyilvánosak, megtekinthetők, a családtagoké viszont nem, abba csak az Ügyrendi bizottság tekinthet bele ellenőrzés céljából. Felhvom a képviselők figyelmét, hogy a vagyonnyilatkozat tételére nyitva álló határidő elmulasztása esetén addig nem vehetnek részt a képviselő-testület munkájában, míg vagyonnyilatkozatukat az Ügyrendi Bizottság részére le nem adják. 

Kónya László:

Megkérdezem a képviselő-társaimat, van-e valakinek az alkauló ülésre tartozó bejelentése, észrevétele?
Egyéb napirend és hozzászólás nem lévén Kónya László polgármester a képviselő-testület alakuló ülését berekeszti.

k.m.f.t.

Kónya László









Török Csilla
polgármester









körjegyző

